Ons kan maklik verstrik raak in ’n voorspoedsteologie waar ons dink dat alles in die Christelike geloof om blydskap gaan.
Dan gebeur daar soms traumatiese dinge in jou lewe en jy voel gestroop van die “blydskap”. Dikwels vra ’n mens die vraag: Maar waar is God dan?
Juis daarom moet ons elke tyd en seisoen in ons lewe ontvang as geskenke van die Here en elke seisoen as ’n leerkurwe beskou.
As jy nou deur ’n swaar tyd gaan, beskou dit as ’n uitdaging, want dit sal ook verby gaan. Bly jy net sterk en vol moed.
Vergelyk jou lewe met ’n boom. Die Bybel praat op baie plekke van bome. ’n Boom lyk nie heeljaar dieselfde nie.